หวังใช้กล้องเจมส์เวบบ์ส่องใจกลางกาแล็กซี
Credit : NASA, JPL-Caltech, Susan Stolovy (SSC/Caltech) et al.,บรรดานักดาราศาสตร์และวิทยาศาสตร์ต่างรู้ว่ามีสิ่งแปลกประหลาดที่น่าสนใจมากมายเกิดขึ้นที่ใจกลางดาราจักรหรือกาแล็กซีทาง ช้างเผือกของเรา ซึ่งท้าทายต่อการค้นคว้าว่า เกิดอะไรขึ้นในที่แห่งนั้น และเกี่ยวพันกับโลกและตัวเราอย่างไร มนุษย์จึงพยายามพัฒนาสร้างเทคโนโลยีที่ทรงพลังมีประสิทธิภาพเพื่อไขปริศนาที่ยิ่งใหญ่ดังกล่าว,ศูนย์กลางของกาแล็กซีทางช้างเผือกถูกระบุว่าเป็นสถานที่แออัดไปด้วยหลุมดำที่มีน้ำหนัก 4 ล้านเท่าของดวงอาทิตย์ของเรา และถูกล้อมรอบด้วยดวงดาวนับล้านดวง ฟังดูอาจสวยงามน่าตื่น ตะลึง แต่แท้จริงแล้วสภาพแวดล้อมลักษณะนี้กลับรุนแรง เพราะถูกอาบด้วยแสงอัลตราไวโอเลตและรังสีเอกซ์ กิจกรรมส่วนใหญ่ที่เกิดขึ้นในพื้นที่แห่งนั้นถูกบดบังด้วยฝุ่นท่ามกลางดวงดาวจำนวนมาก แต่ในอนาคตการมาถึงของกล้องโทรทรรศน์อวกาศเจมส์ เวบบ์ขององค์การบริหารการบินและอวกาศแห่งชาติสหรัฐอเมริกาหรือองค์การนาซา ที่ออกแบบมาเพื่อเฝ้ามองไปยังจักรวาลในช่วงแสงอินฟราเรดที่มองไม่เห็นด้วยตามนุษย์ จะเป็นเครื่องมือสำคัญอย่างยิ่งสำหรับการดูวัตถุทางดาราศาสตร์ที่ซ่อนอยู่หลังฝุ่น,นักดาราศาสตร์จากสถาบันวิทยาศาสตร์กล้องโทรทรรศน์อวกาศ เผยว่า กล้องโทรทรรศน์อวกาศเจมส์ เวบบ์จะรวบรวมแสงอินฟราเรดที่สามารถทะลุทะลวงฝุ่นที่ปกคลุมให้มองเห็นถึงรายละเอียดตรงใจกลางกาแล็กซีทางช้างเผือกอย่างแบบไม่เคยมีมาก่อน และเชื่อว่าภาพที่ได้จากกล้องนี้จะมีคุณภาพสูงสุดเท่าที่เคยมีมา.
บรรดานักดาราศาสตร์และวิทยาศาสตร์ต่างรู้ว่ามีสิ่งแปลกประหลาดที่น่าสนใจมากมายเกิดขึ้นที่ใจกลางดาราจักรหรือกาแล็กซีทาง ช้างเผือกของเรา ซึ่งท้าทายต่อการค้นคว้าว่า เกิดอะไรขึ้นในที่แห่งนั้น
โลกโศภิน,กาแล็กซี,ช้างเผือก,นักดาราศาสตร์,กล้องโทรทรรศน์อวกาศ,แสงอัลตราไวโอเลต,รังสีเอกซ์